त्रिभुजप्रदेश - विकिपीडिया

# त्रिभुजप्रदेश

### Wikipedia कडून

हुगळी नदीने बंगालच्या उपसागरात तयार केलेला त्रिभुज प्रदेश
कृष्णा नदीने तयार केलेला त्रिभुज प्रदेश

त्रिभुज प्रदेश म्हणजे नदीच्या मुखाजवळ नदीने वाहून आणलेल्या गाळामुळे तयार झालेला प्रदेश होय. मोठ्या नद्यांचे त्रिभुज प्रदेश साधारणत: पात्राला अनेक प्रवाहांमध्ये विभागतात.

## [संपादन] त्रिभुज प्रदेश निर्मिती

नदीच्या शेवटच्या टप्प्यात जेव्हा नदी समुद्राला मिळते त्यावेळी नदीच्या प्रवाहाचा वेग कमी होतो त्यावेळी प्रवाहातील वाळू, माती, खडी, दगड इत्यादी नदी मुखाशी टाकले जातात. सर्वात पहिल्यांदा खडी आणि वाळू जमा होतात कारण ते जड असतात. माती समुद्रात आतपर्यंत वाहून नेली जाते कारण ती हलकी असते. जेंव्हा खार्‍या पाण्यामुळे मातीच्या गुठळ्या तयार होतात ती जड होते आणि खाली बुडते. अशा गाळाचे एकावर एक थर साठून त्रिभुज प्रदेश तयार होतो. नंतर या प्रदेशावर वनस्पती वाढून त्याला स्थिरता देतात.

त्रिभुज प्रदेश निर्मिती ही नदीवर अवलंबून असते आणि लाटा किंवा भरती-ओहोटी यांचा जास्त परिणाम होताना दिसत नाही. बर्‍याच वेळा त्रिभुज प्रदेशाचा आकार पक्ष्याच्या पायांप्रमाणे विविध फाटे पडल्यासारखा असतो.

सर्वात प्रसिद्ध त्रिभुज प्रदेश नाईल नदीवर आहे. गंगा-ब्रम्हपुत्रा या नद्यांनी केलेले बांग्लादेशमधील त्रिभुजप्रदेश, कृष्णा, गोदावरी, कावेरी, अमेझॉन, मिसिसीपी, र्‍हाईन, डॅन्युब इत्यादी नद्यांचे त्रिभुज प्रदेश ही प्रसिद्ध आहेत.

| त्रिभुजप्रदेश हा लेख अपूर्ण आहे आणि पूर्ण करण्यास आपण हातभार लावू शकता. हा लेख संपादित करण्यासाठी येथे टिचकी द्या. 'विकिपीडिआ' मध्ये अपूर्ण लेख संपादित करण्यासाठी मदतीचा लेख येथे उपलब्ध आहे.

Retrieved from "http://mr.wikipedia.org../../../%E0%A4%A4/%E0%A5%8D/%E0%A4%B0/%E0%A4%A4%E0%A5%8D%E0%A4%B0%E0%A4%BF%E0%A4%AD%E0%A5%81%E0%A4%9C%E0%A4%AA%E0%A5%8D%E0%A4%B0%E0%A4%A6%E0%A5%87%E0%A4%B6.html"

वर्ग: भूगोलावरील अपूर्ण लेख | त्रिभुजप्रदेश

##### Views

- लेख
- चर्चा
- आताची आवृत्ती

##### शोध